ચિન્નાના જણાવ્યા મુજબ સ્મારક માટે ફ્રાન્સ સરકારે જમીન આપી છે અને આ યુએસઆઈ, ભારતીય સેના અને ભારત સરકારની મદદથી બનાવાયું છે. સ્મારક જાણીતા મૂર્તિકાર રામ સુતાર તૈયાર કરી રહ્યા છે. સ્મારક પર અશોક ચક્ર ઉપરાંત, સિંહ અને કેસરિયા ગેંદા ફૂલોનો પણ સમાવેશ છે. વિદેશમાં ભારતનું આ બીજું રાષ્ટ્રીય સ્મારક છે. પ્રથમ સ્મારક બેલ્જિયમમાં મેનિન ગેટની નજીક યાપ્રેના પરિસરમાં બનાવવામાં આવ્યું છે. જોકે ફ્રાન્સમાં બનાવાયેલું આ સ્મારક પોતાનામાં આ પ્રકારનું પ્રથમ ભારતીય સ્મારક હશે, જે પૂર્ણ રીતે ભારતીય સૈનિકોને સમર્પિત હશે. વિલર્સ ગુસ્લૈનની આસપાસ ભીષણ યુદ્ધ થયું હતું, જેમાં પહેલીવાર ટેન્કનો ઉપયોગ થયો હતો.